210-м угодкам з моманту пераезду сюды Міхала Клеафаса Агінскага было прысвечана пасяджэнне за “круглым сталом” усіх энтузіястаў і прыхільнікаў спадчыны Агінскага. Таму, што зроблена, што робіцца цяпер і што неабходна будзе зрабіць, каб сядзіба стала прыцягальным месцам для турыстаў з усіх куткоў свету, ішла гутарка ў Залескай сярэдняй школе. Стасункі ў свабодным рэжыме абвясціла начальнік аддзела культуры райвыканкама Таццяна Ражэва, якая і прапанавала абмеркаваць перспектывы развіцця сядзібы пасля аднаўлення.